Alistair MacLean

B’ e sgrìobhaiche a bh’ ann an Alistair MacLean (ainm Gàidhlig Alasdair Stiùbhart MacGillEathain, Glaschu, 28 an Giblean 1922 – München, 2 an Gearran 1987) a thog cliù dha fhèin mar sgrìobhadair de nobhailean mar “The Guns of Navarone” agus “Where Eagles Dare”. Sgrìobh e cuideachd fon ainm Ian Stuart. Bha Gàidhlig aige.War Is Hell, but It Pays Off for MacLean: War Pays Off for MacLean War Pays Off for MacLean War is Hell, but It Pays Off for Alistair Johnstone, Jain. Los Angeles Times 17 December 1972: p1.

Rugadh Alistair MacLean ann an Glaschu far an robh athair ag obair mar mhinistear ach chuir e seachad a chuid as motha de dh'òigridh ann an Deimhidh, mu 10 mìle taobh a deas Inbhir Nis. 

Ghabh e dreuchd mar sheòladair còmhla ris a' Chabhlach Rìoghail ann an 1941 agus e a' gabhail pàirt san Dara Cogadh Mòr  mar “Ordinary Seaman”, “Able Seaman” agus “Leading Torpedo Operator”. Dh’obraich e an toiseach air a' bhàta PS Bournemouth Queen faisg air costa Bhreatainn agus an dèidh 1943 bha e air bòrd am HMS Royalist. Air a' bhàta seo ghabh e pàirt ann an sabaid no dhà ann an 1943 sa Chuan Siar,  Muir Lochlainn agus ann an 1944 sa Mhuir Mheadhanach mar phàirt de dh’ionnsaigh air taobh a deas na Frainge. Ghabh an Royalist pàirt ann an sabaid sa mhuir Aegean cuideachd agus mu dheireadh, an 1945, chaidh am bàta a chuir a dh’Aisia gus sabaid an aghaidh Iapan agus Breatainn ann am Burma, Malaya agus Sumatra.

Dh’fhàg Alistair MacLean an Cabhlach Rìoghail an 1946 agus ghabh e àite aig Oilthigh Ghlaschu, a fàgail ann an 1953 le ceum ann am Beurla. An dèidh sin thog e dreuchd mar maighstir-sgoile san Ruaidh Ghleann. Mar oileanach thòisich Alistair MacLean air sgeulachdan ghoirid a sgrìobhadh gus rud beag airgid a chosnadh, agus bhuannaich e co-fharpais ann an 1954 le sgeulachd muireil leis an ainm “Dìleas”. Thug am foillsichear Collins cuireadh thuige airson nobhail a sgrìobhadh agus 's ann an uair sin a chruthaich e an leabhar “HMS Ulysses”, mu na thachair ris fhèin sa chogadh (le rud beag taic is fiosrachadh bho a bhràthair Ian a bha na Master Mariner). Reic an nobhail gu leòr agus cha robh fad sam bith gus am b’ urrainn do MhacGillEathain dreuchd a ghabhail làn-ùine mar sgrìobhadair. 

Phòs MacGillEathain dà thuras agus bha triùir mhac aige leis a chiad bean. Chaochail e ann am München ann an 1987.

Leabhar-chlàr
 Bliadhna  Tiotal  Fiosrachadh eile1955  HMS Ulysses 1957  The Guns of Navarone 1957  South by Java Head 1959  The Last Frontier  1959  Night Without End 1961  Fear is the Key 1961  The Dark Crusader  1962  The Golden Rendezvous 1962  The Satan Bug  mar Ian Stuart1962  All about Lawrence of Arabia  1963  Ice Station Zebra 1966  When Eight Bells Toll 1967  Where Eagles Dare 1968  Force 10 From Navarone 1969  Puppet on a Chain 1970  Caravan to Vaccarès 1971  Bear Island 1972  Alistair MacLean Introduces Scotland  deisichte le Alastair Dunnett1972  Captain Cook  1973  The Way to Dusty Death 1974  Breakheart Pass 1975  Circus 1976  The Golden Gate 1977  Seawitch 1978  Goodbye California 1980  Athabasca 1981  River of Death 1982  Partisans 1983  Floodgate 1984  San Andreas 1985  The Lonely Sea  Sgeulachdan goirid 1986  Santorini 

MacLean, Alistair
Roinn-seòrsa:Gàidheil
MacLean, Alistair